ขอให้จัดสรรเจ้าหน้าที่เข้ามาตัดต้นมะขามและต้นไม้ริมถนน บริเวณตั้งแต่ร้านก๋วยเตี๋ยวเรือปัญจะรส บีบีคาร์แคร์ มาจนถึงสี่แยกถนนศรีวรา ในซอยรามคำแหง 21(ซอยนวศรี) แขวงพลับพลา เขตวังทองหลาง กทม.10310 จุดสังเกตจะพบกับร้านก๋วยเตี๋ยวดังกล่าว ซึ่งฝั่งตรงข้ามจะเป็นปั๊มน้ำมันบางจากที่อยู่ติดกับถนนเลียบด่วนประดิษฐ์มนูธรรม และมีบ้านอยู่อาศัยขนาดใหญ่ประมาณ 2-3 หลัง ซึ่งจะมีต้นไม้มะขามและต้นไม้ อยู่บริเวณริมทางถนนที่ใช้สัญจร  ซึ่งต้นไม้ดังกล่าวมีความสูงและขึ้นหนาแน่น ข้าพเจ้าพบเห็นมีกิ่งไม้บางกิ่งได้ล่วงหล่นลงมาที่ถนน ช่วงนี้เป็นช่วงหน้าฝน มีลมพัดแรง หากมีกิ่งไม้ของต้นมะขามกิ่งอื่นหักลงมาด้านล่างถนนอีก จะทำให้ผู้ที่ขับรถสัญจรผ่านที่บริเวณดังกล่าวเป็นประจำทุกวัน หากมีลมพัดแรงอีก หรือในช่วงที่มีพายุฝนฟ้าคะนอง จะทำให้กิ่งไม้หักลงมาอีก จะทำให้เกิดอันตรายหรืออุบัติเหตุได้ พบเห็นมาประมาณ 1 สัปดาห์ แล้ว จึงขอความประสงค์ให้หน่วยงานที่เกี่ยวข้องจัดสรรเจ้าหน้าที่เข้ามาตัดต้นไม้ เพื่อบรรเทาความเดือดร้อนให้กับข้าพเจ้าและ ปชช.ท่านอื่น ๆ ต่อไป จักขอบพระคุณยิ่ง